|  |  |
| --- | --- |
| **[[1]](#footnote-1)NAROČNIK** | |
| **Naziv in sedež** | **Splošna bolnišnica dr. Franca Derganca Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058 |
| **Telefon** | 05/330 1100 |
| **E-pošta** | tajnistvo.direktorja@bolnisnica-go.si |
| **Skrbnik pogodbe** |  |
| **Podpisnik** | direktor zavoda: Dimitrij Klančič, dr.med., spec.interne medicine |

in

|  |  |  |  |
| --- | --- | --- | --- |
| **PONUDNIK** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

sklepata

|  |
| --- |
| **POGODBO ZA NABAVO ZA JN**  **NAKUP ANALIZATORJA ZA DIAGNOSTIKO MOTENJ HEMOSTAZE**  **številka 260-7/2024-** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | 260-7/2024, objava na portalu e-naročanje dne       pod številko       ter na portalu EU dne      pod številko      . |

PREDMET POGODBE

2. člen

1) V ta namen pogodbeni stranki skleneta pogodbo, s katero se zaveže, da ponudnik proda in montira, naročnik pa kupi       (v nadaljevanju: opremo) s potrošnim materialom in s popolnim preventivnim in kurativnim vzdrževanjem za obdobje sedmih (7) let.

2) Obseg pogodbenih obveznosti je določen z minimalnimi zahtevanimi tehničnimi specifikacijami in bistvenimi zahtevami naročnika kot izhaja iz razpisne dokumentacije št.:       (VPIŠE NAROČNIK), ponudbe izbranega ponudnika št.:       z dne       in z razpisnimi pogoji, ki so sestavni del te pogodbe.

POGODBENA VREDNOST

3. člen

1) Cena predmeta pogodbe, določenega v 2. členu te pogodbe, je določena na podlagi ponudnikovega ponudbenega predračuna št.:      z dne       in znaša za:

* dobavo in montažo opreme:      :      EUR brez DDV oz.       EUR z DDV;
* potrošni material za obdobje sedmih (7) let:      EUR brez DDV oz.      EUR z DDV.

Skupaj pogodbena vrednost znaša: **EUR brez DDV oz.** **EUR z DDV**.

2) V ceni so zajeti vsi stroški ponudnika: stroški dobave, montaže predmeta pogodbe, zagona “v živo”, stroški usposabljanja in šolanja osebja naročnika ter ostala predvidena in nepredvidena dela in stroški, kot je navedeno pod obveznimi razpisnimi pogoji in bistvenimi zahtevami naročnika.

4. člen

1) V kolikor bo prodajalec obveznosti po tej pogodbi izvedel s podizvajalci je priloga in sestavni del te pogodbe tudi seznam podizvajalcev s priloženimi pooblastili.

V kolikor podizvajalec zahteva neposredno plačilo, mora :

- glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,

- podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,

- glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Roki plačil glavnemu izvajalcu in njegovim podizvajalcem so enaki.

ROK IN LOKACIJA DOBAVE / IZVEDBE

5. člen

1) Ponudnik se zavezuje opremo, ki je predmet pogodbe, dobaviti DDP (Delivered Duty Paid; Incoterms 2020) na sedež naročnika Splošna bolnišnica »dr. Franca Derganca« Nova Gorica, Ulica padlih borcev 13/A, 5290 Šempeter pri Gorici (Oddelek za laboratorijsko diagnostiko) razloženo in montirano, izvesti usposabljanje in šolanje laboratorijskega osebja naročnika ter “zagon v živo” v roku 60 dni od dneva podpisa pogodbe.

2) Podpis pogodbe s strani naročnika velja kot nepreklicno naročilo. Če ponudnik ne izpolni pogodbeno prevzetih obveznosti v roku, določenem v s to pogodbo, je dolžan plačati pogodbeno kazen v višini 5 promil od pogodbene vrednosti del za vsak zamujeni delovni dan, vendar skupno največ 5% pogodbene vrednosti.

Pogodbena kazen se določi ob primopredaji predmeta pogodbe.

3) Če je škoda, ki je upniku nastala, večja od pogodbene kazni, ima pravico zahtevati razliko do popolne odškodnine.

VZDRŽEVANJE

6. člen

1) Ponudnik bo za naročnika sedem (7) let izvajal storitve popolnega preventivnega in kurativnega vzdrževanja za opremo, katerega dobava in montaža je predmet te pogodbe po posebni vzdrževalni pogodbi, ki jo bosta pogodbeni stranki podpisali pred primopredajo predmeta pogodbe.

ZAGOTAVLJANJE PRIPADAJOČEGA POTROŠNEGA MATERIALA

7. člen

1) Ponudnik bo za naročnika sedem (7) let zagotavljal dobavljanje pripadajočega potrošnega materiala za opremo, ki je predmet dobave po tej pogodbi in sicer za ceno, kot je podana v ponudbi za JN »     ».

2) Cene so fiksne (nespremenljive) v obdobju enega (1) leta od sklenitve pogodbe. Izvajalec ima po preteku enega leta od sklenitve pogodbe pravico do spremembe cen zaradi rasti inflacije na podlagi indeksa cen življenjskih potrebščin, ki ga vodi in objavlja Statistični urad RS. Prva sprememba cen se prizna na predlog izvajalca in se lahko izvede po preteku enega leta od sklenitve pogodbe, ko kumulativno povečanje dogovorjenega indeksa cen preseže 4 % vrednosti, šteto od dneva sklenitve pogodbe dalje (presečni datum). Po prvi spremembi cen se izvede nadaljnja sprememba cen na predlog izvajalca, ko kumulativno povečanje dogovorjenega indeksa cen ponovno preseže 4% vrednosti od zadnjega povišanja denarnih obveznosti. Pri spremembi cen se upošteva 80 % povišanja dogovorjenega indeksa. Sprememba cen se izvede za obdobje od vložitve predloga izvajalca dalje. Dokazno breme vpliva spremembe indeksa cen življenjskih potrebščin na cene je na strani izvajalca. Pogodbeni stranki glede spremenjenih cen skleneta aneks k pogodbi.«

8. člen

1) Pripadajoči potrošni material mora biti izdelan v skladu z veljavnimi predpisi in standardi v RS in EU. Naročnik bo potrošni material naročal sukcesivno in po potrebi. Naročnik se ne zavezuje naročiti celotnih razpisanih količin. Ponudnik mora naročniku zagotavljati redne sukcesivne dobave z dobavnim rokom 5 delovnih dni od naročila.

2) Če ponudnik ne dobavlja potrošnega materiala v skladu s to pogodbo in zamuda pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju, ponudnik pa je dolžen naročniku nadomestiti razliko v ceni med pogodbeno ceno in ceno, po kateri je naročnik blago kupil.

3) Naročnik je dolžan pogodbeni stranki poslati obvestilo o nameravanem nakupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju, nato pa lahko izvrši kritni nakup, sporazum pa je za to dobavo razdrt.

4) Šteje se, da je bil ponudnik o nameravanem kritnem nakupu obveščen, če naročnik razpolaga z dokazilom o poslanem obvestilu.

5) Razliko med ceno, po kateri je naročnik izvršil kritni nakup in ceno iz sporazuma, je dolžan naročnik dokazati s kopijo računa, po katerem je kritni nakup plačal in ponudniku izstaviti račun.

6) V primeru tehnološkega napredka za blago, ki je predmet okvirnega sporazuma/pogodbe in ki se pojavi tekom izvajanja okvirnega sporazuma/pogodbe, se lahko starejša verzija blaga zamenja z novim. Takšna zamenjava se pisno dokumentira in mora biti potrjena s strani obeh strank, prav tako pa se zaradi takšne spremembe ne sme povišati cena posameznega blaga.

7) V primeru nepredvidenega izpada proizvodnje oz. prodaje posameznih artiklov, je ponudnik dolžan naročniku zagotoviti nemoteno oskrbo do pisne ureditve pogodbenih obveznosti ali dobaviti drug po kvaliteti enakovreden artikel po enaki ceni. Pri dobavi drugega po kvaliteti enakovrednega artikla, mora ponudnik pridobiti pisno soglasje naročnika.

FAKTURIRANJE IN PLAČEVANJE

9. člen

1) Oprema: Naročnik se zavezuje pogodbeni znesek plačati v enkratnem znesku v roku 30 dni oziroma v roku, kot ga določa veljavna zakonodaja, od dneva izstavitve računa ponudnika, ki ga bo ponudnik izstavil po uspešno opravljeni primopredaji predmeta pogodbe in zagonu "v živo" ter podpisu primopredajnega zapisnika s strani pooblaščenih predstavnikov obeh pogodbenih strank na račun ponudnika št.:      , odprt pri      . V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.

2) Potrošni material: 30 dni oziroma v roku, kot ga določa veljavna zakonodaja, od dneva prejema pravilno izstavljenega računa, ki ni zavrnjen v roku osmih dni od prejema.

Pogodbeni stranki se dogovorita, da se blago fakturira za vsako dostavo posebej oz. po predhodnem dogovoru enkrat do dvakrat mesečno, tako kot je bilo izdano naročilo, na podlagi podpisanih in žigosanih dobavnic s strani pooblaščenih oseb naročnika in ponudnika. V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.

3) Skladno z Zakonom o opravljanju plačilnih storitev za proračunske uporabnike naročnik od 1.1.2015 prejema račune izključno v elektronski obliki (e-račun) zato bodo morali ponudniki s sedežem v RS naročniku pošiljati izključno e-račune.

PRIMOPREDAJA

10. člen

1) Pogodbeni stranki po montaži, opravljenem preizkusu predmeta pogodbe (»zagonu v živo«) in izvedenem usposabljanju in šolanju osebja naročnika sestavita in podpišeta primopredajni zapisnik.

Pooblaščeni predstavniki naročnika za podpis primopredajnega zapisnika so:

* vodja Službe za nabavo in javna naročila

in

* vodja Oddelka za laboratorijsko diagnostiko.

Pooblaščeni predstavnik ponudnika za podpis primopredajnega zapisnika je:



in

* .

2) Ponudnik se zavezuje naročniku ob primopredaji predmeta pogodbe izročiti vso, z razpisno dokumentacijo opredeljeno dokumentacijo. V primopredajnem zapisniku se obvezno navede datum in uro izročitve oz. podpisa. V primopredajnem zapisniku se izrecno ugotovi, da oprema z montažo in delovanjem v celoti izpolnjuje pogodbeno določilo »ključ v roke.«

3) Po uspešno izvedeni primopredaji, preide odgovornost za riziko na naročnika, razen odgovornosti za jamčevanje za napake po določilih o garancijskih rokih, katerega prevzema prodajalec.

ODGOVORNOST ZA ŠKODO

11. člen

1) Ponudnik vedno odgovarja za neposredno škodo, ki jo je povzročil, za posredno škodo pa samo, če je nastala kot posledica naklepa ali velike malomarnosti.

SODELOVANJE IN VIŠJA SILA

12. člen

1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

2) Ponudnik je dolžan pisno obvestiti naročnika o nastanku višje sile v petih delovnih dneh po nastanku le-te.

3) Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

GARANCIJSKE OBVEZNOSTI

13 člen

Ponudnik garantira za dobro izvedbo posla v skladu z veljavnimi standardi v stroki.

1.) Ponudnik mora naročniku najkasneje v petih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje (bančno garancijo ali 1 bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice), v višini 10% okvirne pogodbene vrednosti v EUR z DDV

ki jo bo naročnik unovčil v naslednjih primerih:

• če se bo izkazalo, da prodajalec dobave ne opravi v skladu z zahtevami okvirnega sporazuma/pogodbe ali z celotno dokumentacijo v zvezi z oddajo javnega naročila,

* če bo naročnik razdrl pogodbo zaradi kršitev ali zamude na strani prodajalca,

• če prodajalec objavi nesolventnost, prisilno poravnavo ali stečaj,

• če bo prodajalec kršil 14. člen te pogodbe,

* če prodajalec ne bo predložil finančnega zavarovanja za dobro izvedbo pogodbenih obveznosti (vzdrževanje),
* če prodajalec ne bo predložil finančnega zavarovanja za odpravo napak in pomanjkljivosti v garancijski dobi.

2) Predložitev ustreznega finančnega zavarovanja (i) je pogoj za veljavnost pogodbe. Finančno zavarovanje za dobro izvedbo posla mora veljati do primopredaje oz. podpisa primopredajnega zapisnika ter dodatnih 30 dni.

3) Ponudnik se zavezuje vse napake in pomanjkljivosti na predmetu pogodbe odpraviti preko pooblaščenega serviserja v čimkrajšem možnem času, tako da ne bo moteno obratovanje naročnika, najkasneje pa v 72 urah po prejeti informaciji o okvari. Servisna podpora dostopna v času delovnih dni med 7 in 15 uro, odzivni čas največ 3 ure po klicu.

4) Ponudnik bo moral ob primopredaji naročniku izročiti bančno garancijo ali bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice za odpravo napak in pomanjkljivosti v garancijski dobi v višini 5% pogodbene vrednosti v EUR z DDV. Finančno zavarovanje mora veljati še 30 dni po poteku garancijskega (jamčevalnega) roka. Brez izročitve ustreznega finančnega zavarovanja (i) za odpravo napak in pomanjkljivosti v garancijski dobi primopredaja ni opravljena.

V garancijskem roku bo ponudnik odpravil vse napake in izdal novo garancijo za popravljeni del. Vgrajeni deli morajo biti novi in originalni.

5) Ponudnik bo moral ob primopredaji naročniku izročiti tudi finančno zavarovanje (bianco menico z menično izjavo in pooblastilom za unovčenje ali bančno garancijo ali kavcijskim zavarovanjem zavarovalnice), in sicer za zavarovanje obveznosti vzdrževanja predmeta pogodbe za ceno vzdrževanja, ki jo je ponudnik podal v ponudbi za JN »     « za obdobje sedem (7) let po primopredaji v višini 10 % vrednosti sedem (7)-letnega vzdrževanja predmeta pogodbe v EUR z DDV. V primeru ponudbe brezplačnega sedem (7) letnega vzdrževanja, ponudniku ni potrebno dostavljati zahtevanega finančnega zavarovanja za zavarovanje obveznosti vzdrževanja opreme v obdobju sedmih (7) let.

Finančno zavarovanje za zavarovanje obveznosti vzdrževanja predmeta pogodbe mora veljati za čas sedem (7)-letnega vzdrževanja plus trideset (30) dni.

Brez izročitve ustreznega finančnega zavarovanja (i) za zavarovanje obveznosti vzdrževanja predmeta pogodbe primopredaja ni opravljena.

6) Ponudnik bo moral ob primopredaji naročniku izročiti tudi finančno zavarovanje za dobro izvedbo pogodbenih obveznosti dobave potrošnega materiala in sicer bančno garancijo ali 1 bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice v višini 10% okvirne pogodbene vrednosti za predvideno sedem (7-) letno uporabo potrošnega materiala, vezanega na uporabo opreme, ki je predmet te pogodbe z veljavnostjo sedem (7) let po primopredaji plus trideset (30) dni. Naročnik bo predloženo finančno zavarovanje unovčil v naslednjih primerih:

• če se bo izkazalo, da prodajalec dobave ne opravi v skladu z zahtevami okvirnega sporazuma/pogodbe ali z celotno dokumentacijo v zvezi z oddajo javnega naročila;

• če se bo izkazalo, da prodajalec neutemeljeno zvišuje cene;

• če bo naročnik razdrl pogodbo zaradi kršitev ali zamude na strani prodajalca;

• če bo prodajalec kršil 14. člen te pogodbe.

Brez izročitve ustreznega finančnega zavarovanja (i) za dobro izvedbo pogodbenih obveznosti dobave potrošnega materiala primopredaja ni opravljena.

POSLOVNA SKRIVNOST, TAJNI IN OSEBNI PODATKI

14. člen

1) Pogodbeni stranki ugotavljata:

* da so vsi dokumenti v zvezi z oddajo javnega naročila po pravnomočnosti odločitve o oddaji javnega naročila javni, če ne vsebujejo poslovnih skrivnosti, tajnih in osebnih podatkov;
* da se za poslovno skrivnost ne morejo določiti podatki, ki so po zakonu javni ali podatki o kršitvi zakona ali dobrih poslovnih običajev;
* da veljavni predpisi s področja javnega naročanja izrecno določajo, kateri so javni podatki;
* da je naročnik dolžan kot poslovno skrivnost varovati le dokumente/podatke, ki mu jih ponudnik predloži in kot take označi ter od takrat, ko se s to lastnostjo dokumenta/podatka seznani ter
* da tajne in osebne podatke določajo veljavni predpisi.

2) Pogodbeni stranki se zavežeta uporabljati in varovati vse pri izvajanju te pogodbe pridobljene poslovne skrivnosti ter tajne podatke v skladu z veljavnimi predpisi. Zaveza velja tudi za vse pri pogodbenih strankah zaposlene, vključene v izvajanje te pogodbe.

3) Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov.

4) Ponudnik se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Ponudnik se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.

5) Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne evidence dejavnosti obdelave ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov. O obdelavi osebnih in/ali občutljivih osebnih podatkov bosta pogodbeni stranki sklenili poseben dogovor.

6) Ponudnik mora naročnika takoj obvestiti o vsakem disciplinskem in/ali drugem postopku zaradi kršitev obveznosti, ki ga je zoper zaposlenega sprožil v zvezi z izvajanjem del iz te pogodbe in/ali obveznosti iz tega člena.

7) Obveznost varovanja poslovnih skrivnosti, tajnih in osebnih podatkov, se nanaša tako na čas izvrševanja pogodbe, kot tudi na čas po tem.

SPREMEMBE

15.člen

1) Za vse pravice in obveznosti, ki izhajajo iz pogodbenega razmerja in niso posebej določene s to pogodbo, veljajo razpisni pogoji naročnika in ponudba ponudnika.

2) O spremembah elementov te pogodbe, katerih vsebine ni bilo možno opredeliti pred podpisom te pogodbe, se dogovorita naročnik in ponudnik sporazumno tako, da sprejmeta aneks k tej pogodbi.

16.člen

1) V kolikor ponudnik izgubi zastopstvo za vzdrževanje opreme oziroma spremeni dejavnost in/ali se podjetje statusno preoblikuje, lahko naročnik sklene aneks pod pogojem, da dosedanji/novi izvajalec:

* dostavi vsa ustrezna dokazila, ki bodo izkazovala spremembe;
* izpolnjuje vse zahteve iz razpisne dokumentacije;
* dostavi vsa potrebna dokazila iz razpisne dokumentacije;
* ne obstajajo razlogi za izključitev, katere se preveri v uradnih evidencah.

KONČNA DOLOČBA

17. člen

1) Naročnik in ponudnik si bosta prizadevala, da bo izvrševanje pogodbe potekalo v smislu dobrega sodelovanja in spoštovanja določil pogodbe.

2) O vseh nastalih problemih se bosta sproti pisno obveščala in morebitna sporna vprašanja reševala v smislu razumevanja in spoštovanja dobrih poslovnih običajev.

3) V primeru sporov iz te pogodbe odloča stvarno pristojno sodišče v Novi Gorici, ki odloča po slovenskem pravu.

18. člen

1) Pogodbeni stranki lahko pogodbo enostransko razvežeta zaradi neizpolnjevanja pogodbenih določil kot je to navedeno v pogodbi, zaradi česar oškodovanec odgovarja oškodovancu za povzročeno škodo.

2) V primeru razveze pogodbe uredita stranki medsebojna razmerja z uporabo veljavne zakonodaje in dobrih poslovnih običajev.

19. člen

1) Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

- pridobitev posla iz te pogodbe; ali

- za sklenitev posla iz te pogodbe pod ugodnejšimi pogoji; ali

- za opustitev dolžnega nadzora nad izvajanjem pogodbenih obveznosti iz te pogodbe; ali

- za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

2) Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

3) Izvajalec s podpisom te pogodbe jamči, da ni zadržkov za sklenitev posla po 35. členu ZlntPK.

20. člen

1) Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca/dobavitelja ali podizvajalca ali

- če bo naročnik seznanjen, da je pristojni državni organ pri prodajalcu ali podizvajalcu v času izvajanja pogodbe ugotovil najmanj dve kršitvi v zvezi s: plačilom za delo, delovnim časom ali počitki ter opravljanjem dela na pod-lagi pogodb civilnega prava kljub obstoju elementov delovnega razmerja oziroma v zvezi z zaposlovanjem na črno ter mu je bila s pravnomočno odločitvijo ali več pravnomočnimi odločitvami izrečena globa za prekršek, pod pogo-jem, da je od seznanitve s kršitvijo in do izteka veljavnosti pogodbe še najmanj šest mesecev oziroma če proda-jalec nastopa s podizvajalcem pa tudi, če zaradi ugotovljene kršitve pri podizvajalcu prodajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 60 dni od seznanitve s kršitvijo.

V primeru seznanitve naročnika s kršitvijo bo naročnik o tem obvestil prodajalca v desetih dneh.

Prodajalec lahko v roku, ki ga bo določil naročnik, ki pa ne sme biti daljši kot 15 dni, predloži dokaze, da je spre-jel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podiz-vajalcu, lahko prodajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če prodajalec ne bo predložil dokazov za podizvajalca ali če jih bo, pa bo naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga bo določil naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če prodajalec ne bo predložil dokazov zase ali za podizvajalca ali če jih bo, pa bo naročnik ocenil, da ti ukrepi ne zadoščajo, ali če izvajalec ne bo prevzel del sam ali predlagal novega podizvajalca ali če bo naročnik v skladu s 94. členom ZJN-3 pravočasno predlaganega novega podizvajalca zavrnil, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev. Ne glede na prejšnji stavek se pogodba za izvedbo javnega naročila gradnje ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno za-mudo in pod pogojem, da naročnik izvajalca/prodajalca najkasneje v 20 dneh od seznanitve s kršitvijo obvesti, da se pogodba ne razveže.

2) V primeru izpolnitve razveznega pogoja se šteje, da je pogodba za tega izvajalca/prodajalca razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca/prodajalca.

3) Če naročnik v 60 dneh od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

21.člen

1) Ta pogodba stopi v veljavo z dnem, ko jo podpišeta obe pogodbeni stranki ter pod odložnim pogojem, da prodajalec za izpolnitev pogoja najkasneje v 5 dneh po podpisu pogodbe/ob podpisu pogodbe predloži finančno zavarovanje za dobro izvedbo pogodbenih obveznosti.

2)V kolikor tega ne naredi, pogodba ne začne učinkovati. Prodajalec je v tem primeru naročniku na podlagi določb dokumentacije o oddaji javnega naročila odškodninsko odgovoren za vso povzročeno škodo, ki lahko znaša celotno vrednost pogodbe.

22.člen

|  |  |  |  |  |
| --- | --- | --- | --- | --- |
| **Začetek veljavnosti** | **Konec veljavnosti** | | | |
| Z dnem podpisa zadnje od pogodbenih strank. | 7 let po uspešno opravljeni primopredaji. | | | |
| **Predčasna odpoved pogodbe** | |  | | |
| **Razlogi** | **Odpoved velja** | | | |
| 1. Naročnik uveljavi finančno zavarovanje za dobro izvedbo pogodbenih obveznosti. | | | | Ad 1) Z dnem unovčenja finančnega zavarovanja. |
| 1. V primeru, da ponudnik ne izpolnjuje pogodbenih obveznosti na način, predviden v pogodbi o izvedbi javnega naročila / okvirnega sporazuma, naročnik od te pogodbe/okvirnega sporazuma odstopi. | | | | Ad 2, 3, 4, 5, 6, 7, 8, 9 in 10) Z dnem, ko prodajalec prejme obvestilo o odpovedi okvirnega sporazuma. |
| 1. Neutemeljena zavrnitev naročila s strani prodajalca, odstopanje od naročenega načina dobave ali nekvalitetno oziroma nepravilno opravljena dobava. | | | |
| 1. Zamuda prodajalca ali napake pri dobavi, ki bistveno zmanjšajo pomen posla. | | | |
| 1. Če prodajalec dobavi nekvalitetno blago in ga na zahtevo naročnika ne zamenja. | | | |
| 1. Če prodajalec po pisnem opominu naročnika še vedno dobavlja blago neustrezne kakovosti. | | | |
| 1. Dosežek maksimalne višine pogodbene kazni. | | | |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani prodajalca pogodbe o izvedbi javnega naročila ali njegovega podizvajalca. | | | |
| 1. V primerih določenih v 96. členu ZJN-3. | | | |
| 1. V primeru, da prodajalec tudi po predhodnem pisnem opominu naročnika ne izpolnjuje pogodbenih obveznosti na način, predviden v pogodbi o izvedbi javnega naročila. | | | |
| 1. Če organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika. | | | | Ad 11) Z dnem pravnomočnosti novega javnega naročila. |
| 1. V primeru situacije, v kateri naročnik meni, da bo bistveno prekoračil okvirno vrednost sporazuma oziroma jo je že prekoračil. Pogodbeni stranki v temu primeru skleneta Dogovor o sporazumni prekinitvi okvirnega sporazuma/pogodbe ali aneks, po katerem prodajalec zagotavlja dobavo blaga do pričetka veljavnosti pogodbe/okvirnega sporazuma novega javnega naročila. | | | | Ad 12) Z dnem pričetka veljavnosti pogodbe / okvirnega sporazuma novega javnega naročila. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo. | | | | Ad 13) Z dnem, ko nasprotna stranka prejme obvestilo o odpovedi okvirnega sporazuma. |

|  |  |  |
| --- | --- | --- |
| **PRILOGE POGODBE** | |  |
|  | Specifikacije |
|  | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Ponudnik** |  | **Naročnik** |
|  |  | Splošna bolnišnica dr. Franca Derganca Nova Gorica  Ulica padlih borcev 13A,  5290 Šempeter pri Gorici |

|  |  |  |  |
| --- | --- | --- | --- |
| **KRAJ** | **DATUM** | **KRAJ** | **DATUM** |
|  |  |  |  |
|  |  | Šempeter pri Gorici |  |
| **PODPISNIK** | **PODPIS** | **PODPISNIK** | **PODPIS** |
|  |  | DIREKTOR ZAVODA  Dimitrij Klančič dr.med., spec.int.med. |  |

(i) Ustrezno finančno zavarovanje je finančno zavarovanje, ki ustreza zahtevam iz razpisne dokumentacije in pogodbe ter je **pravilno časovno in zneskovno opredeljeno**

1. [↑](#footnote-ref-1)