|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica dr. Franca Derganca Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058 |
| **Telefon** | 05/330 1100 |
| **E-pošta** | tajnistvo.direktorja@bolnisnica-go.si |
| **Skrbnik pogodbe** |  |
| **Podpisnik** | direktor zavoda: Dimitrij Klančič,dr.med.,spec. interne medicine |

in

|  |  |  |  |
| --- | --- | --- | --- |
| **PONUDNIK** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

ugotavljata:

- da je bil ponudnik izbran kot najugodnejši ponudnik na javnem razpisu JN »     « (št. odločitve      ) in da je naročnik z njim dne       sklenil pogodbo št.       za dobavo      ;

- da se je ponudnik z oddajo ponudbe (delovodniška številka ponudbe naročnika:       obvezal izvajati popolno kurativno in preventivno vzdrževanje ponujenih       za celotno dobo uporabe opreme sedmih (7) let in sicer za ceno vzdrževanja, ki jo je navedel v ponudbi;

- da je naročnik v skladu z Zakonom o medicinskih pripomočkih (ZmedPri) po 2. odstavku 19. člena dolžan medicinske pripomočke, ki jih uporablja pri opravljanju svoje dejavnosti vzdrževati v skladu z navodili proizvajalca medicinskih pripomočkov.

zato sklepata naslednjo

|  |
| --- |
| **POGODBO O VZDRŽEVANJU ZA JN**  **NAKUP ANALIZATORJA ZA DIAGNOSTIKO MOTENJ HEMOSTAZE**  **številka 260-7/2024-** |

1. člen
2. Predmet pogodbe je popolno preventivno in kurativno vzdrževanje       (v nadaljevanju: oprema).

2. člen

1) Storitve vzdrževanja zajemajo:

Popolno preventivno vzdrževanje in popolno kurativno vzdrževanje.

Popolno preventivno vzdrževanje opreme pomeni:

* zagotovitev izvajanja rednega vzdrževanja opreme po navodilih proizvajalca (najmanj 1x letno),
* izvedba kontrolnih pregledov opreme,
* kontrola stanja in funkcionalnosti opreme,
* zagotovitev vseh rezervnih delov in potrošnega materiala, vključno s transportnimi stroški, stroški dela in potnimi stroški ter z vsemi ostalimi stroški,
* odkrivanje napak/okvar in odprava le-teh v delovanju opreme,
* optimiziranje delovanja opreme,
* čiščenje opreme,
* izdaja servisnega poročila in nalepke na opremi z datumom in podpisom izvedbe pregleda (s številom obveznih in priporočenih servisov na leto),
* vse nastavitve, posodobitve in nadgradnje programske in strojne opreme in
* vsa programska podpora sistema.

Popolno korektivno vzdrževanje opreme pomeni:

* servisna popravila oz. odprava napak/okvar na opremi z zamenjavo vseh iztrošenih okvarjenih delov in vsega potrošnega materiala, zagotovitev pravilnega in brezhibnega delovanja opreme,
* servis se opravlja po pozivu naročnika z vključenimi vsemi rezervnimi deli in potrošnim materialom, vključno s transportnimi stroški, stroški dela in potnimi stroški ter z vsemi ostalimi stroški,
* namen je vzpostavitev stanja, v katerem oprema ustrezno opravlja predvideno funkcijo,
* ponudnik mora zagotoviti le nove, originalne rezervne dele za opremo,
* ponudnik mora zagotoviti zalogo vseh ključnih rezervnih delov za opremo v Sloveniji.

Preventivno vzdrževanje opreme se izvaja v rednem delovnem času naročnika. Vsi pregledi morajo biti najavljeni s strani ponudnika najmanj tri (3) delovne dni pred izvedbo. Vsak pregled mora biti odobren s strani odgovorne osebe naročnika. Izvajalec pregledov je v celoti odgovoren za izvedbo pregleda in o pregledih izdela zapisnik, ki ga predloži v potrditev naročniku.

2) Ponudnik zagotavlja brezhibno delovanje opreme, ki je predmet te pogodbe, ves čas trajanja pogodbe. Ponudnik je dolžan v obdobju veljavnosti te pogodbe izvajatiservisna popravila oziroma odpravo napak na opremi z zamenjavo iztrošenih, okvarjenih delov z novimi/originalnimi deli, za predmetno opremo ter v primeru okvar oziroma napak zagotoviti vzpostavitev opreme v fazo pravilnega in brezhibnega delovanja. Servis se opravlja skladno z navodili proizvajalca (preventivno vzdrževanje) oziroma po pozivu naročnika(popolno kurativno vzdrževanje) ter vključuje vse nadomestne dele in potrošni material, transportne in vse ostale stroške.

3) Naročnik lahko prijavi napako oziroma okvaro telefonsko ali po elektronski pošti, na telefonsko številko oziroma elektronski naslov dobavitelja, namenjen prijavi napak. Servisna podpora ponudnika mora biti dostopna v času delovnih dni med 7 in 15 uro, odzivni čas največ 3 ure po klicu in odprava okvare največ 72 ur po prejeti informaciji o okvari.

4) V kolikor okvare ni možno odpraviti v roku 72 ur, mora ponudnik zagotoviti ustrezno enako nadomestno opremo. V primeru, da opreme ne bo mogoče popraviti oz. bo popravilo trajalo več kot 30 dni, bo ponudnik zamenjal opremo z novo, nerabljeno, ki dosega enake tehnične specifikacije.

5) Ponudnik bo brezplačno nadgrajeval programsko opremo za obdobje sedmih (7) let. V primeru, ko bo ponudnik skladno s 4. odstavkom 2. člena moral zamenjati opremo z novo, nerabljeno, bo ta sam zagotovil brezplačno montažo in po potrebi usposabljanje in šolanje uporabnikov naročnika.

3.člen

1) Cena za vzdrževanje znaša:      **EUR brez DDV / mesec oz.**       **EUR z DDV / mesec**.

Skupna cena za vzdrževanje v pogarancijski dobi (za obdobje 6 let) znaša: **EUR brez DDV oz.       EUR z DDV**.

2) V času garancijske dobe (12 mesecev od primopredaje), bo ponudnik brezplačno skrbel za popolno preventivno in kurativno vzdrževanje opreme in odpravljal morebitne napake na lastne stroške.

3) V pogarancijski dobi, bo vzdrževanje opreme naročnik plačeval kot mesečni pavšal, na podlagi računa enakomerno skozi celotno obdobje veljavnosti pogodbe.

4) Naročnik bo izvajalcu plačeval opravljene storitve v 30-ih dneh  (Plačilni rok po pogodbi bo najdaljši, kot ga dopuščajo oziroma ga bodo dopuščali vsakokratni veljavni predpisi) po prejemu računa na TRR\_\_\_\_\_\_\_\_odprt pri\_\_\_\_\_\_\_\_\_\_\_\_\_. Izvajalec bo račun dostavil najkasneje v roku 8 (osmih) dni od dneva dobave blaga oziroma najkasneje do 8. (osmega) dne v mesecu za pretekli mesec od izvedbe storitve vzdrževanja.

5) Cene vzdrževanja se v prvem letu trajanja pogodbe ne smejo spremeniti. Katera koli pogodbena stranka lahko po preteku enega leta od sklenitve pogodbe drugo pogodbeno stranko z obrazloženim dopisom seznani z morebitnimi potrebovanimi spremembami cen po pogodbi, upoštevaje indeks cen bolnišničnih storitev, ki ga uradno objavlja Statistični urad Republike Slovenije (v nadaljevanju: indeks). V takem primeru se lahko v skladu s Pravilnikom o načinih valorizacije denarnih obveznosti, ki jih v večletnih pogodbah sklepajo pravne osebe javnega sektorja (Uradni list RS, št. 1/04), izvede valorizacija pogodbenih cen. Cene se lahko valorizirajo šele, ko se indeks zviša oziroma zniža za 4 %. Povišanje oziroma znižanje cen lahko znaša največ 80 % povišanja oziroma znižanja indeksa. Vsa nadaljnja povišanja oziroma znižanja se lahko izvedejo, ko kumulativno povečanje oziroma znižanje indeksa ponovno preseže 4 % vrednosti od zadnjega povišanja oziroma znižanja denarnih obveznosti. V kolikor je sprememba indeksa izkazana oziroma jo potrdi druga stranka, pogodbeni stranki spremembo cen uredita z aneksom k tej pogodbi.

4. člen

1) Ponudnik bo obveznost vzdrževanja       za obdobje sedmih (7)-ih let po tej pogodbi zavaroval z bianco menico z menično izjavo in pooblastilom za unovčenje ali bančno garancijo ali kavcijskim zavarovanjem zavarovalnice v višini 10% zneska sedem (7)-letnega vzdrževanja vse opreme (v EUR z DDV).

5. člen

1) Naročnik se s to pogodbo zavezuje, da:

* bo prostor, v katerem se nahaja oprema, ki je predmet te pogodbe, redno vzdrževal glede na higieno ter klimatske, električne in ostale pogoje, ki so določeni s tehnično dokumentacijo proizvajalca;
* bo opremo pred izvajanjem storitev očistil odn. steriliziral.

6. člen

1) Ponudnik se s to pogodbo zavezuje, da:

* bo pri opravljanju storitev ravnal kot dober strokovnjak;
* bo vse podatke tehničnega in poslovnega značaja, do katerih ima dostop pri izvrševanju te pogodbe, varoval kot poslovno skrivnost;
* da ne bo nikomur sporočal zdravstvenih in ostalih podatkov o bolnikih, s katerimi se bo seznanil pri opravljanju storitev po tej pogodbi oz. bo upošteval 13. člen pogodbe o dobavi;
* bo zaradi sprostitve opreme za servisni pregled svoj prihod predhodno najavil naročniku dovolj zgodaj.

7. člen

1) Pogodbeni stranki ugotavljata, da:

* so vsi dokumenti v zvezi z oddajo javnega naročila po pravnomočnosti odločitve o oddaji javnega naročila javni, če ne vsebujejo poslovnih skrivnosti, tajnih in osebnih podatkov;
* se za poslovno skrivnost ne morejo določiti podatki, ki so po zakonu javni ali podatki o kršitvi zakona ali dobrih poslovnih običajev;
* veljavni predpisi s področja javnega naročanja izrecno določajo, kateri so javni podatki;
* je naročnik dolžan kot poslovno skrivnost varovati le dokumente/podatke, ki mu jih prodajalec predloži in kot take označi ter od takrat, ko se s to lastnostjo dokumenta/podatka seznani ter da tajne in osebne podatke določajo veljavni predpisi.

2) Pogodbeni stranki se zavežeta uporabljati in varovati vse pri izvajanju te pogodbe pridobljene poslovne skrivnosti ter tajne podatke v skladu z veljavnimi predpisi. Zaveza velja tudi za vse pri pogodbenih strankah zaposlene, vključene v izvajanje te pogodbe.

3) Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov.

4) Ponudnik se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Ponudnik se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.

5) Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne evidence dejavnosti obdelave ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov. O obdelavi osebnih in/ali občutljivih osebnih podatkov bosta pogodbeni stranki sklenili poseben dogovor.

6) Ponudnik mora naročnika takoj obvestiti o vsakem disciplinskem in/ali drugem postopku zaradi kršitev obveznosti, ki ga je zoper zaposlenega sprožil v zvezi z izvajanjem del iz te pogodbe in/ali obveznosti iz tega člena.

7) Obveznost varovanja poslovnih skrivnosti, tajnih in osebnih podatkov, se nanaša tako na čas izvrševanja pogodbe, kot tudi na čas po tem.

8. člen

1) Pogodba je sklenjena z dnem podpisa obeh pogodbenih strank, veljati pa začne na dan primopredaje oziroma podpisa primopredajnega zapisnika. Sklenjena je za obdobje sedmih (7) let po primopredaji oziroma podpisu primopredajnega zapisnika.

9. člen

1) V kolikor ponudnik izgubi zastopstvo za vzdrževanje medicinske opreme oziroma spremeni dejavnost in/ali se podjetje statusno preoblikuje, lahko naročnik sklene aneks pod pogojem, da dosedanji/novi ponudnik

* dostavi vsa ustrezna dokazila, ki bodo izkazovala spremembe;
* izpolnjuje vse zahteve iz razpisne dokumentacije;
* dostavi vsa potrebna dokazila iz razpisne dokumentacije;
* ne obstajajo razlogi za izključitev, katere se preveri v uradnih evidencah.

10. člen

1) Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična.

11. člen

1) Ta pogodba je sklenjena pod razveznim pogojem, in sicer:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani ponudnik ali podizvajalca ali
* če bo naročnik seznanjen, da je pristojni državni organ pri ponudniku ali podizvajalcu v času izvajanja pogodbe ugotovil najmanj dve kršitvi v zvezi s/z:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če ponudnik nastopa s podizvajalcem pa tudi, če zaradi ugotovljene kršitve pri podizvajalcu ponudnik ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil ponudnika .

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

12. člen

1) Pogodbeni stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Dalje se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

13. člen

1) Pogodba je napisana v dveh (2) enakih izvodih, od katerih prejme naročnik en (1) in ponudnik en (1) izvod.

|  |  |  |
| --- | --- | --- |
| **Prodajalec** |  | **Naročnik** |
|  |  | Splošna bolnišnica dr. Franca Derganca Nova Gorica  Ulica padlih borcev 13A  5290 Šempeter pri Gorici |

|  |  |  |  |
| --- | --- | --- | --- |
| **KRAJ** | **DATUM** | **KRAJ** | **DATUM** |
|  |  | Šempeter pri Gorici |  |
| **PODPISNIK** | **PODPIS** | **PODPISNIK** | **PODPIS** |
|  |  | DIREKTOR ZAVODA  Dimitrij Klančič dr.med., spec.int.med. |  |